作者:白居易
標題:自誨
內容:樂天樂天，來與汝言。汝宜拳拳，終身行焉。物有萬類，使汝未老，形枯如柴。萬感遞至，火汝心懷。使汝未死，人生百歲七十稀，設使與汝七十期。汝今年已四十四，樂天樂天，可不大哀。而今而後，汝宜饑而食，渴而飲；晝而興，夜而寢；無浪喜，無妄憂；病則臥，死則休。此中是汝家，此中是汝鄉，汝何舍此而去，自取其遑遑。遑遑兮欲安往哉，樂天樂天歸去來。